પ્રાપ્ત વિગતો અનુસાર મેંદરડા ગામે આલીધ્રા રોડ ઉપર સામાકાંઠે રહેતા મુકેશ લખમણભાઇ રાજગરની બે દીકરીઓ તથા એક દીકરાનો લગ્ન પ્રસંગ હતો ત્યારે એક દીકરીની જાન જેતપુરના નવાગઢ ગામેથી રવજીભાઈ ટપુભાઈ ચૌહાણ લઈને આવ્યા હતા જ્યારે બીજી જાન મેંદરડા ગામેથી નારણભાઈ દેવાભાઈ લઈને આવ્યા હતા ખૂબ સારી રીતે લગ્ન પ્રસંગ સંપન્ન તરફ આગળ વધી રહ્યો હતો ત્યારે યજમાન મુકેશભાઈ રાજગર દ્વારા બપોરના સમયે ભોજન સમારંભ યોજવામાં આવ્યો હતો જેમાં ગુજરાતી ભોજનની સાથે દૂધની બનાવટ ની હલવો તથા ઉપરથી છાશ પીરસવામાં આવ્યા હતા પરંતુ આ ભોજન લીધા બાદ થોડા જ સમયમાં અમુક લોકોને ઝાડા-ઉલટીની અસર થવા લાગતા સૌ કોઈ ચિંતિત બન્યા હતા અને એક સમય તો એવો આવ્યો કે લગભગ ૧૪૪ થી વધુ લોકોને ઝાડા-ઉલટીની અસર થઇ જવા પામી હતી ત્યારે તાત્કાલીક ૧૦૮ને જાણ કરવામાં આવી હતી અને મેંદરડા, વિસાવદર, માળિયા, ભેસાણ, જૂનાગઢની ૭ જેટલી ૧૦૮ એમ્બ્યુલન્સ સહિત ગામના સ્થાનિક વાહનો દ્વારા અસરગ્રસ્તોને મેંદરડા પ્રાથમિક આરોગ્ય કેન્દ્ર ખાતે સારવાર માટે ખસેડવામાં આવ્યા હતા, તો બીજી બાજુ આ ઘટનાની જાણના પગલે મેંદરડા બ્લોકની ટિમ અને જુનાગઢથી મેડીકલ ટિમ મેંદરડા ખાતે પહોંચી ગઈ હતી અને સ્થળ ઉપર જ ૯૦ અસરગ્રસ્તને સારવાર આપવામાં આવી હતી જ્યારે ૫૪ અસરગ્રસ્ત દદર્ીઓને મેંદરડા દવાખાને દાખલ કરાયા હતા જેમાંથી ૪૪ ની તબિયત સારી જણાતા રજા આપવામાં આવી છે જ્યારે ૧૦ સારવાર હેઠળ છે પરંતુ ભય મુક્ત હોવાનું તબીબો દ્વારા જાણવા મળેલ છે.